Nafarroako Parlamentuko Eledunen Batzarrak, 2018ko martxoaren 26an egindako bilkuran, ondoko adierazpena onetsi zuen:

“1. Nafarroako Parlamentuak deitoratu egiten du maputxeen herriaren aldeko aktibisten heriotza, erabilitako indarkeria gaitzesten du eta espero du justiziak lehenbailehen argitzea argitu gabeko kasuak.

2. Nafarroako Parlamentuak irmo babesten du komunitate indigenen eskubideen defentsa, bai eta maputxeen herriarenak ere, Nazio Batuen eta Giza Eskubideen Batzorde Inter-amerikarraren giza eskubideei buruzko testu orokorretan jasotzen den moduan.

3. Nafarroako Parlamentuak Espainiako Gobernuari eskatzen dio zerikusia duten gobernuak premia ditzan komunitate horietan eskubideen babesa zain dezaten.

4. Nafarroako Parlamentuak eskatzen du berma daitezela herri indigenen eta giza eskubideen defendatzaileen aurkako indarkeriaren kontra borrokatzeko neurriak.

5. Nafarroako Parlamentuak eskatzen du bete dadila EBko Kontseiluan herri indigenei buruzko onetsitako ondorioetan behin eta berriz aipatzen den mehatxuen eta indarkeriaren aurkako prebentziorako eta babeserako konpromisoa”.

Iruñean, 2018ko martxoaren 26an

Lehendakaria: Ainhoa Aznárez Igarza